**Výzva**

**mesta Dunajská Streda**

**č. 1/2016**

**na predkladanie žiadostí o dotáciu v rámci programu**

**„Podpora všeobecne prospešných služieb a aktivít v roku 2016“**

Mesto Dunajská Streda zverejňuje

**výzvu**

na predkladanie žiadostí o dotáciu z rozpočtu mesta Dunajská Streda na financovanie projektov realizovaných v rámci programu **„Podpora všeobecne prospešných služieb a aktivít v roku 2016“**.

**I. Všeobecné informácie týkajúce sa programu**

|  |  |
| --- | --- |
| ***1.Názov programu*** | Podpora všeobecne prospešných služieb a aktivít v roku 2016 |
| ***2. Vyhlasovateľ*** | Mesto Dunajská Streda |
| ***3. Cieľ programu*** | Podpora všeobecne prospešných služieb a verejnoprospešných účelov |
| ***4. Oblasť podpory*** | a) telesná kultúra a šport,b) kultúrne aktivity,c) sociálna pomoc, humanitárna starostlivosť, zdravotnícka starostlivosť,d) vzdelávanie, výchova. |
| ***5. Časové obdobie programu*** | Kalendárny rok 2016 |
| ***6.Finančné zabezpečenie programu*** | Dotácia z rozpočtu mesta Dunajská Streda na rok 2016 |

**II. Podmienky financovania projektov realizovaných v rámci programu**

1. **Oprávnení žiadatelia**

Právnické a fyzické osoby - podnikatelia so sídlom alebo trvalým pobytom v meste Dunajská Streda, alebo ktoré pôsobia, vykonávajú činnosť na území mesta Dunajská Streda alebo poskytujú služby obyvateľom mesta Dunajská Streda.

1. **Termín podania žiadosti**

**Termín: od 1.1.2016 do 31.1.2016 (vrátane).**

Žiadosti o poskytnutie dotácie je potrebné doručiť do uvedeného termínu do podateľne MsÚ v Dunajskej Strede alebo zaslať poštou v jednom vyhotovení (za deň doručenia žiadosti poštou sa považuje dátum na pečiatke pošty) na adresu:

Mestský úrad Dunajská Streda

Hlavná 50/16

929 01 Dunajská Streda

Obálku je potrebné označiť názvom programu: „Podpora všeobecne prospešných služieb a aktivít v roku 2016“.

1. **Podmienky poskytnutia dotácie**
2. včas podaná úplná žiadosť na predpísanom formulári s požadovanými prílohami,
3. žiadateľ nemá nedoplatok voči mestu,
4. žiadateľ má vyrovnaný vzťah k rozpočtu mesta,
5. žiadateľ nebol v omeškaní s vyúčtovaním dotácie poskytnutej z rozpočtu mesta

 v predchádzajúcom kalendárnom roku.

Dotáciu nie je možné poskytnúť na projekty, ktorých cieľom je podpora všetkých foriem násilia, diskriminácie, rasizmu, xenofóbie, homofóbie.

1. **Oprávnené náklady projektov**

Za oprávnené náklady súvisiace s realizáciou projektov sa považujú preukázané výdavky žiadateľov, medzi ktoré patria najmä: cestovné náhrady, stravné, honoráre, odvedená daň, odvody do poistných fondov, na úrazové poistenie, materiál a služby.

Kapitálové výdavky môžu byť akceptované len vo výnimočných prípadoch.

Finančné prostriedky poskytnuté na dotáciu sa nesmú použiť na nákup tabakových výrobkov, alkoholických nápojov, omamných látok, zbraní a streliva.

1. **Termíny realizácie projektov**

- začiatok realizácie: od 01. 01. 2016

- ukončenie realizácie: k  31.12. 2016

1. **Rozpočet programu**

Celková výška finančných prostriedkov je určená v rozpočte mesta Dunajská Streda na rok 2016.

**III. Postup pri posudzovaní projektov, schvaľovaní žiadostí o dotáciu**

**a čerpaní dotácie**

1. **Posudzovanie žiadostí o dotáciu**

Príslušný odbor Mestského úradu, ktorý je správcom kapitoly, z ktorého sa poskytuje dotácia, priebežne a operatívne posudzuje doručené žiadosti, ich formálny a vecný súlad s podmienkami uvedenými vo výzve. Nekompletné žiadosti navrhne vyradiť z procesu posudzovania.

Žiadosti bez zásadných formálnych a vecných nedostatkov posúdi príslušná komisia Mestského zastupiteľstva pre danú oblasť (ďalej len „komisia“). Nekompletné žiadosti a žiadosti podané po stanovenej lehote komisia vyradí z procesu posudzovania.

O poskytnutí dotácie rozhoduje:

1. komisia do výšky 1000 eur vrátane,
2. Mestské zastupiteľstvo nad 1000 eur.

Na poskytnutie dotácie nemá žiadateľ právny nárok.

1. **Uzatvorenie zmluvy**

Príslušný odbor Mestského úradu, ktorý je správcom kapitoly, z ktorého sa poskytuje dotácia, písomne oznámi žiadateľom výsledky schvaľovacieho procesu a s vybranými žiadateľmi uzavrie zmluvu o poskytnutí dotácie.

1. **Čerpanie dotácie**

Prijímateľ dotácie je povinný použiť poskytnutú dotáciu iba v rámci rozpočtového obdobia, najneskôr do 31.12.2016. Vyúčtovanie sa predkladá na formulári, ktorý je súčasťou tejto výzvy, najneskôr do 15. 01.2017.

Vyúčtovanie musí obsahovať vyhodnotenie projektu, fotodokumentáciu, financovanie projektu a kópie účtovných dokladov preukazujúcich čerpanie dotácie.

Prijímateľ dotácie je povinný nevyčerpané finančné prostriedky vrátiť do 15.01.2017 na účet mesta, z ktorého boli poskytnuté. Zároveň je potrebné zaslať avízo o vrátení nevyčerpaných finančných prostriedkov.

V prípade, ak prijímateľ dotácie poruší povinnosť použiť dotáciu na dohodnutý účel, je povinný do 30 dní odo dňa doručenia písomnej výzvy mesta vrátiť poskytnutú dotáciu mestu v plnej výške. Mesto je oprávnené požadovať vrátenie dotácie aj v prípade, ak prijímateľ nedodrží lehotu určenú na predloženie vyúčtovania použitia poskytnutej dotácie.

**IV. Zoznam príloh k žiadosti o dotáciu**

1. čestné vyhlásenie žiadateľa, že nemá voči Mestu žiadne nedoplatky,
2. čestné vyhlásenie žiadateľa o tom, že nie je v konkurze alebo v likvidácii a že nie je voči nemu vedené exekučné konanie,
3. aktuálny výpis z príslušného registra (z obchodného registra, zo živnostenského registra, z registra záujmových združení právnických osôb, z registra neziskových organizácií, z registra nadácií a pod.), kópia stanov občianskeho združenia potvrdená Ministerstvom vnútra SR, potvrdenie o registrácii cirkvi alebo náboženskej spoločnosti, zriaďovateľská listina školy spolu s aktuálnym potvrdením zriaďovateľa.

 JUDr. Zoltán Hájos

 primátor mesta

V Dunajskej Strede dňa 09.12.2015